CELEX: C2006/048/09
Language: da
Date: 2006-02-25 00:00:00
Title: Domstolens dom (Anden Afdeling) af  10. januar 2006  i sag C-147/04, De Groot en Slot Allium BV, Bejo Zaden BV mod Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales (anmodning om præjudiciel afgørelse fra Conseil d'État) (Direktiv 70/458/EØF — handel med grøntsagsfrø — artikel 2 — direktiv 92/33/EØF — afsætning af plantemateriale og formeringsmateriale af grøntsagsplanter bortset fra frø — Bilag II — fælles sortliste for grøntsagsarter — national lovgivning, hvorefter afsætning under betegnelsen skalotteløg er forbeholdt arter af skalottearter, fremstillet ved vegetativ formering — artikel 28 EF — beskyttelse af forbrugerne)

25.2.2006   
            
            
               DA
            
            
               Den Europæiske Unions Tidende
            
            
               C 48/5
            
         
      DOMSTOLENS DOM
   
   (Anden Afdeling)
   af 10. januar 2006
   i sag C-147/04, De Groot en Slot Allium BV, Bejo Zaden BV mod Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales (anmodning om præjudiciel afgørelse fra Conseil d'État) (1)
   
   (Direktiv 70/458/EØF - handel med grøntsagsfrø - artikel 2 - direktiv 92/33/EØF - afsætning af plantemateriale og formeringsmateriale af grøntsagsplanter bortset fra frø - Bilag II - fælles sortliste for grøntsagsarter - national lovgivning, hvorefter afsætning under betegnelsen skalotteløg er forbeholdt arter af skalottearter, fremstillet ved vegetativ formering - artikel 28 EF - beskyttelse af forbrugerne)
   (2006/C 48/09)
   Processprog: fransk
   I sag C-147/04, angående en anmodning om præjudiciel afgørelse i henhold til artikel 234 EF, indgivet af Conseil d'État (Frankrig) ved afgørelse af 4. februar 2004, indgået til Domstolen den 22. marts 2004, i en sag anlagt af De Groot en Slot Allium BV, Bejo Zaden BV mod Ministre de l'Économie, des Finances et de l'Industrie, Ministre de l'Agriculture, de l'Alimentation, de la Pêche et des Affaires rurales, procesdeltager: Comité économique agricole régional fruits et légumes de la Région Bretagne (Cerafel), har Domstolen (Anden Afdeling), sammensat af afdelingsformanden C.W.A. Timmermanns, og dommerne J. Makarczyk, C. Gulmann, G. Arestis (refererende dommer) og J. Klučka; generaladvokat: D. Ruíz-Jarabo Colomer; justitssekretær: fuldmægtig K. Sztranc, den 10. januar 2006 afsagt dom, hvis konklusion lyder således:
   Rådets direktiv 70/458/EØF af 29. september 1970 om handel med grøntsagsfrø, som ændret ved Rådets direktiv 88/380/EØF af 13. juni 1988, er til hinder for opførsel af sorterne ambition og matador i den fælles sortsliste i den rubrik, der omhandler skalotteløg som frøsorter.
   Artikel 28 EF er til hinder for en national lovgivning, såsom bekendtgørelsen af 17. maj 1990 vedrørende afsætning af skalotteløg, hvorefter der alene kan ske afsætning under betegnelsen »skalotteløg« af grøntsagsarter, der er fremstillet ved vegetativ formering med udelukkelse af de grøntsagsarter, der er produceret på grundlag af frø, der er fremstillet og markedsført under samme navn i de øvrige medlemsstater.
   
      (1)  EUT C 106 af 30.4.2004.